สภาทนายดักคอ ทักษิณ ตัดตอนทุจริตเครื่องตรวจบึ้ม
กรุงเทพฯ- 10 พ.ค.48วันนี้ สภาทนายความแห่งประเทศไทย โดยนายเดชอุดม ไกรฤทธิ์ นายกสภาทนายความ ได้ออกแถลงการณ์เรียกร้องให้รัฐบาลยุติแนวคิดที่จะพิจารณายกเลิกการจัดซื้อเครื่อง ตรวจระเบิด(ซีทีเอ็กซ์) สนามบินสุวรรณภูมิ จากบริษัทจีอี อินวิชั่น เพราะเป็นการตัดตอนข้อเท็จจริงในการตรวจสอบการทุจริตดังกล่าว นายเดชอุดม กล่าวว่า รัฐบาลต้องยอมรับว่า ซีทีเอ็กซ์ เป็นเครื่องตรวจระเบิดที่มีประสิทธิภาพสูง และการดำเนินการมีความคืบหน้าไปมากเกินกว่าจะกลับมาประมูลหาเครื่องใหม่แล้ว ดังนั้นรัฐบาลควรที่จะตรวจสอบความโปร่งใสในการจัดซื้อเครื่องดังกล่าว โดยให้หน่วยงานที่มีอยู่ในประเทศเป็นผู้ตรวจสอบ ทั้งนี้สภาทนายความได้เสนอ 5 แนวทางในการดำเนินการ ได้แก่ รัฐบาลไม่ควรใช้เหตุจากการเปิดเผยข้อเท็จจริงในการจ่ายเงินของบริษัทฯ แก่เจ้าหน้าที่ไทย เป็นข้ออ้างในการบอกเลิกสัญญา เพราะการเปิดเผยข้อมูลดังกล่าวถือเป็นการกระทำที่ถูกต้องตามกฎหมายของสหรัฐฯ แถลงการณ์ระบุว่า รัฐบาลควรทำการซื้อขายต่อไป เพื่อให้ได้ข้อมูลเกี่ยวกับการตกลงซื้อขายมากกว่าการปิดโอกาส ทั้งนี้ในกรณีที่เกิดขึ้นยังไม่เป็นเหตุที่จะให้หน่วยงานของไทยไปดำเนินการฟ้องร้องบริษัทฯ ที่ให้ข้อมูลกับ กลต.สหรัฐฯ เพราะมีความเสี่ยงที่จะแพ้คดีความสูงถึงร้อยละ 99.99 และยังมีค่าใช้จ่ายสูงทั้งไม่เกิดประโยชน์ต่อการตรวจสอบและหากแพ้คดีก็จะมีค่าใช้จ่ายสูงขึ้นอีกหลายเท่า สภาทนายความยังเสนอให้รัฐบาลตั้งคณะกรรมการตรวจสอบการทำงานซื้อขายเรื่องนี้โดยเร็ว โดยให้หน่วยงานอิสระต่างๆ เช่น สำนักงานตรวจเงินแผ่นดิน(สตง.) สำนักงานคณะกรรมการกำกับหลัก ทรัพย์และตลาดหลักทรัพย์(กลต.) ธนาคารแห่งประเทศไทย(ธปท.) และกรมสรรพากร เร่งตรวจสอบการซื้อขายกับหน่วยงานที่เกี่ยวข้องอย่างจริงจังเพื่อให้ได้ข้อมูลที่ชัดเจนและเป็นประโยชน์ต่อการพิจารณา โดยแนวทางในการดำเนินการทั้งหมดนี้จะใช้เวลาไม่เกิน 45 วัน และให้รายงานต่อคณะกรรมการอิสระที่ทำการตรวจสอบ และในอนาคตควรใช้การตรวจสอบลักษณะนี้เป็นบรรทัดฐานในการตรวจสอบการทำงานของหน่วยงานรัฐเพื่อให้เกิดความโปร่งใสมากที่สุด 
กรุงเทพฯ- 10 พ.ค.48 วันนี้ สภาทนายความแห่งประเทศไทย โดยนายเดชอุดม ไกรฤทธิ์ นายกสภาทนายความ ได้ออกแถลงการณ์เรียกร้องให้รัฐบาลยุติแนวคิดที่จะพิจารณายกเลิกการจัดซื้อเครื่อง ตรวจระเบิด(ซีทีเอ็กซ์)